《乡贡进士三山王士奇大父母挽诗二首 其二》
明代·黄仲昭

淑德由天赋，高堂足母仪。梨云飞梦杳，薤露些歌悲。

双璧同玄室，诸孙见白眉。徽音应不朽，太史勒穹碑。

作者简介：（1435—1508）明福建莆田人，名潜，号退岩居士，以字行。成化二年进士。授编修。以直谏被杖，谪湘潭知县，又改南京大理评事。后以亲不逮养，遂不出。弘治初起江西提学佥事。久之乞归，日事著述，学者称未轩先生。有《未轩集》、《八闽通志》等。